Pompierii mehedințeni intervin, azi, pentru stingerea unui incendiu izbucnit la un depozit de lemne din Ostrovu Corbului.
La locul evenimentului, s-au deplasat de urgență trei echipaje din cadrul Detașamentului de Pompieri Drobeta Turnu Severin. La fața locului acționează trei autospeciale de stingere cu apă și spumă.
La sosirea pompierilor militari, incendiul se manifesta cu flacără deschisă la lemne pentru foc pe o suprafață de aproximativ 500 metri pătrați. În sprijin, acționează și SVSU Hinova. În aceste momente se lucrează pentru lichidare.